Fotosintesis diwiwiti nalika cahya ngionisasi molekul klorofil ing fotosistem II, njalari ngeculaké [èlèktron] sing bakal ditransfer sadawané ranté transpor èlèktron. Ènèrgi saka èlèktron iki digunakaké kanggo fotofosforilasi sing ngasilaké ATP, satuan pangijolan ènèrgi jroning sèl. Réaksi iki nyebabaké fotosistem II ngalami dhéfisit utawa kakurangan èlèktron sing kudu énggal diganti. Ing tetanduran kekurangan èlèktron iki dicukupi déning èlèktron saka asil ionisasi banyu sing dumadi bebarengan karo ionisasi klorofil. Asil ionisasi banyu iki ya iku èlèktron lan oksigen.